CELEX: 32021R2046
Language: el
Date: 2021-11-23 00:00:00
Title: Εκτελεστικός κανονισμός (ΕΕ) 2021/2046 της Επιτροπής της 23ης Νοεμβρίου 2021 για τη χορήγηση προστασίας στην Ένωση της γεωγραφικής ένδειξης «ម្រេចកំពត»/«Kampot Pepper» καταχωρισμένη στο Διεθνές Μητρώο Ονομασιών Προέλευσης και Γεωγραφικών Ενδείξεων της Πράξης της Γενεύης

24.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 418/11
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2046 ΤΗΣ ΕΠΙΤΡΟΠΗΣ
         της 23ης Νοεμβρίου 2021
         για τη χορήγηση προστασίας στην Ένωση της γεωγραφικής ένδειξης «ម្រេចកំពត»/«Kampot Pepper» καταχωρισμένη στο Διεθνές Μητρώο Ονομασιών Προέλευσης και Γεωγραφικών Ενδείξεων της Πράξης της Γενεύης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1753 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2019, σχετικά με τις ενέργειες της Ένωσης μετά την προσχώρησή της στην Πράξη της Γενεύης της Συμφωνίας της Λισαβόνας για τις ονομασίες προέλευσης και τις γεωγραφικές ενδείξεις (1), και ιδίως το άρθρο 7 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 5 παράγραφοι 1 και 2 της Πράξης της Γενεύης, οι αρμόδιες αρχές κάθε συμβαλλόμενου μέρους της Πράξης της Γενεύης μπορούν να υποβάλλουν αιτήσεις διεθνούς καταχώρισης ονομασίας προέλευσης ή γεωγραφικής ένδειξης στο Διεθνές Γραφείο του Παγκόσμιου Οργανισμού Διανοητικής Ιδιοκτησίας, το οποίο τις καταχωρίζει στο Διεθνές Μητρώο σύμφωνα με το άρθρο 6 της Πράξης της Γενεύης. Σύμφωνα με το άρθρο 9 της Πράξης της Γενεύης, τα άλλα συμβαλλόμενα μέρη παρέχουν προστασία στις καταχωρισμένες ονομασίες προέλευσης και γεωγραφικές ενδείξεις, στο πλαίσιο της εσωτερικής τους έννομης τάξης, με την επιφύλαξη άρνησης, παραίτησης, ακύρωσης ή διαγραφής.
                  
               
                     (2)
                  
                  
                     Σύμφωνα με το άρθρο 6 παράγραφος 4 της Πράξης της Γενεύης, στις 14 Δεκεμβρίου 2020, το Διεθνές Γραφείο του Παγκόσμιου Οργανισμού Διανοητικής Ιδιοκτησίας κοινοποίησε στην Επιτροπή την καταχώριση της ονομασίας «ម្រេចកំពត»/«Kampot Pepper», για την οποία είχε υποβάλει αίτηση η Καμπότζη, ως γεωγραφική ένδειξη στο Διεθνές Μητρώο Ονομασιών Προέλευσης και Γεωγραφικών Ενδείξεων δυνάμει της Πράξης της Γενεύης.
                  
               
                     (3)
                  
                  
                     Σύμφωνα με το άρθρο 4 παράγραφος 1 του κανονισμού (ΕΕ) 2019/1753, η διεθνής καταχώριση της γεωγραφικής ένδειξης «ម្រេចកំពត»/«Kampot Pepper» δημοσιεύθηκε στην Επίσημη Εφημερίδα της Ευρωπαϊκής Ένωσης (2) ώστε να καταστεί δυνατή η ενδεχόμενη υποβολή ένστασης.
                  
               
                     (4)
                  
                  
                     Σύμφωνα με το άρθρο 5 του κανονισμού (ΕΕ) 2019/1753, η Επιτροπή αξιολόγησε τη διεθνή καταχώριση της γεωγραφικής ένδειξης «ម្រេចកំពត»/«Kampot Pepper» με βάση τις προϋποθέσεις του εν λόγω άρθρου και κατέληξε στο συμπέρασμα ότι πληρούνται οι προϋποθέσεις αυτές.
                  
               
                     (5)
                  
                  
                     Δεδομένου ότι δεν έχει κοινοποιηθεί καμία ένσταση στην Επιτροπή βάσει του άρθρου 6 του κανονισμού (ΕΕ) 2019/1753, η ονομασία «ម្រេចកំពត»/«Kampot Pepper» πρέπει να προστατεύεται στην Ένωση, σύμφωνα με την Πράξη της Γενεύης.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η ονομασία «ម្រេចកំពត»/«Kampot Pepper», η οποία έχει καταχωριστεί ως γεωγραφική ένδειξη στο Διεθνές Μητρώο, προστατεύεται στην Ένωση.
            Η ονομασία που αναφέρεται στο πρώτο εδάφιο αφορά προϊόν του είδους «πιπέρι».
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 271 της 24.10.2019, σ. 1.
         
            (2)  ΕΕ C 30 της 27.1.2021, σ. 9.